Prinston Universiteti mintaqashunoslar anjumaniga mezbon
Markaziy Yevrosiyo deganda Kavkazdan tortib Tibetgacha bo’lgan hudud tushuniladi. Markaziy Osiyo uning markazida.
PRINSTON — Yuzlab mutaxassislar a'zoligidagi akademik uyushma - muhokama qilish davrasi. Prinston dunyodagi eng nufuzli oliygohlardan biri. 1746-yilda ochilgan. 8000 dan oshiq talabaga ega. Yiriq tadqiqot markazi. Afsuski, Markaziy Yevrosiyo Ilmiy Jamiyati qatnashchilarning xarajatini qoplamaydi. Anjumanda internet orqali ishtirok etish mumkin emas. Shu bois yig'ilganlarning aksariyati Shimoliy Amerika va Yevropa ilmiy maskanlaridan, qolaversa o'zlari alohida homiy topa olgan professionallar. O'zbekiston yangi rahbar ish boshlagani, yaqinlashayotgan saylovlar, shuningdek, Qirg'izistondagi siyosiy jarayonlar, konstitutsiyani o'zgartirish harakati; Tojikiston iqtisodi bugun Rossiyadagi migrantlar topgan pulga tobeligi; Turkmaniston xalqaro tashkilotlar bilan sal bo'lsa-da yaqinroq ishlashga o'tgani; Qozog'iston iqtisodi va uning global maydondagi tashabbuslari; Rossiyadagi iqtisodiy inqiroz, Putin siyosati; Kavkaz mamlakatlaridagi vaziyat hamda xorijdagi markaziy osiyoliklar va ularning vatanga ta'siri - anjumanda eng ko'p e'tibor shu mavzularga qaratildi. To'rt kun davomida o'nlab davra suhbatlari, prezentatsiya va munozaralar o'tadi. Mintaqashunoslar, siyosatshunoslar, jamiyatshunoslar, tilshunoslar, madaniyat va san'atshunoslar, tarixchilar, iqtisodchi, tahlilchi va jurnalistlar ishtirok etadi. Yangi kitoblar, ilmiy manbalar va hisobotlar tahlil qilinadi; ularni bitgan ekspertlar bilan muloqot qilasiz, fikr almashasiz. Albatta, ko'plab mutaxassislarning imkoniyatlari cheklangan. Biroq bu yig'in xulosalari, taqdim etilgan ishlar chop etilganida, ularni o'qish-o'rganish mumkin. Bunday anjumanlar mintaqada ham o'tishi, mahalliy olimlar g'arblik ekspertlarga mezbonlik qilishi mumkin. Ilmiy yig'inlar o'tkazish ko'plab mamlakatlarda nafaqat akademik niyat va rejaga, balki siyosiy iroda va hukumat ruxsatiga bog'liq. "Sovet tuzumi aqlsizlik emas, vijdonsizlik qurboni bo'lgan. Sistemada kuchli individuallar ko'p edi. Lekin uni aqlli odamlarning ahmoqona qarorlari yemirdi... Tuzum inson qudrati va uning kechinmalari, tajribasi ahamiyatini tan olishga ojizlik qildi",- deydi Kotkin o'z kitoblaridagi mavzularni sarhisob qilar ekan. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.